《李伯纪丞相挽诗 其一》
宋代·赵令衿

道大终为累，功高反被疑。恨无长日月，宝此大蓍龟。

鼓咽空山暮，风酸落木悲。吊丧哀不及，赖有哭公诗。

作者简介：（?—1158）宗室，号超然居士。赵德昭玄孙。徽宗大观二年中舍选。钦宗初为军器少监，言事忤旨，夺官。高宗绍兴间，以都官员外郎召，因请留张浚复罢。后知泉州，坐谤讪秦桧入狱，桧欲置之死，诬与张浚、李光等谋逆，会桧死，得免。复爵，授明州观察使，加庆远军承宣使。